IZRAKSTS

****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SĒDES PROTOKOLS**

Jūrmalā

|  |  |  |  |
| --- | --- | --- | --- |
| **2023. gada 27. jūlijā** |  | **Nr.** | **8** |

|  |  |  |
| --- | --- | --- |
| Ceturtdiena | |  |
| Jūrmalā, Jomas ielā 1/5 | |  |
| **Sēde sasaukta plkst. 10.00** | |  |
| **Sēde atklāta plkst. 10.00** | |  |
| **Sēdi vada:**  Jūrmalas domes priekšsēdētāja | | Rita Sproģe |
| **Sēdi protokolē:**  Administratīvās nodaļas vecākā lietvede | | Anda Lisovska |
| **Sēdē piedalās deputāti:** | Ieva Taranda, Irēna Kausiniece, Inese Kārkliņa, Larisa Loskutova, Andrejs Morozovs, Guntars Anspoks, Mārtiņš Stulpiņš, Dace Riņķe, Rolands Parasigs-Parasiņš, Jānis Lediņš Jānis Asars, Iveta Blaua, Romāns Mežeckis (nepiedalās no plkst. 10.28–11.08), Uldis Kronblūms | |

[..]

**23. Par kolektīvā iesnieguma izskatīšanu**

|  |  |
| --- | --- |
| *Ziņotājs:* | **Ģ. Brambergs, E. Venters** |
| *Uzdod jautājumus:* | **U. Kronblūms, J. Asars** |
| *Uz jautājumiem atbild:* | **E. Venters** informē, ka par padziļināšanas darbu veikšanu maijā tika izsludināts iepirkums, bet netika saņemts neviens piedāvājums, turklāt padziļināšanas darbi ir īstermiņa risinājums, kas katru gadu jāveic atkārtoti. Būtu nepieciešams veikt krasta stiprinājumu, kas ir ilgtermiņa risinājums un ir paredzēts Attīstības programmā. Pašvaldība ir iesniegusi projektu par Lielupes kreisā krasta nostiprinājuma izbūvi Lielupes grīvas teritorijā projektu priekšatlasei nākamajam plānošanas periodam. |
| *Izsakās:* | **U. Kronblūms** aicina atbalstīt iniciatīvu, jautājumu izskatot Attīstības un vides jautājumu komitejā un lemt par iepriekš veiktā hidrogrāfiskā pētījuma aktualizēšanas iespējām. Komitejai sekot, kā tiek risināts jautājums par līdzfinansējuma iespējām.  Uzskata, ka ir nepieciešams ilgtermiņa risinājums.  Aicina pārrunāt finansēšanas iespējas ar Dzintaru steķa finansētāju.  **G. Anspoks** aicina domāt par papildu līdzekļu piesaisti šī jautājuma risināšanā, sadarbojoties ar citām pašvaldībām, kuru valdījumā ir daļa no Lielupes grīvas.  **R. Sproģe** - ņemot vērā, ka uz šo brīdi kolektīvo iesniegumu ir parakstījušas ap 850 personas, izsaka cerību, ka, iespējams, arī šīs personas vēlas piedalīties padziļināšanas darbu realizēšanā, veidojot privāto partnerību.  ***Izsaka priekšlikumu pieņemt zināšanai iepriekšminēto, kā arī:***   1. ***Uzdot Jūrmalas ostas pārvaldei sagatavot jautājumu par hidrogrāfiskā pētījuma aktualizēšanas iespējām izskatīšanai Attīstības un vides jautājumu komitejā.*** 2. ***Noteikt, ka jautājumā par kuģu kanāla padziļināšanas tālāko virzību atbildīga ir Jūrmalas ostas pārvalde. Tādējādi tiek gaidīti piedāvājumi un risinājumi arī no attiecīgajām ministrijām, kuru pārstāvji ir Jūrmalas ostas pārvaldes valdē, kā arī no kolektīvo iesniegumu parakstījušajām personām.*** 3. ***Noteikt, ka jautājumā par projekta pieteikuma sagatavošanu krasta nostiprinājuma izbūvei Lielupes grīvas teritorijā tālāko virzību atbildīga ir Jūrmalas valstspilsētas administrācijas Attīstības pārvalde.*** 4. ***Uzdot atbildīgajām pašvaldības institūcijām likumā noteiktajā kārtībā sniegt domes sēdē un komitejā pārskatu par kolektīvā iesnieguma virzību.*** |

[..]

|  |  |  |
| --- | --- | --- |
| Sēdes vadītāja | (paraksts\*) | R. Sproģe |
| Sēdes protokolētāja | (paraksts\*) | A. Lisovska |

\* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

IZRAKSTS PAREIZS

Jūrmalas valstspilsētas administrācijas

Administratīvi juridiskās pārvaldes

Administratīvās nodaļas vecākā lietvede Anda Lisovska

Jūrmalā

\* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU